PROTOKOLL FRA UNIVERSTETSSTYRETS STUDIEKOMITE  MØTE 4- 05	
	
FREDAG 9. SEPTEMBER 2005 KL 12 15 – 15 10.

Til stede fra komiteen: Prorektor Anne-Brit Kolstø, Studiedekan Trygve Wyller, TF, 
Studiedekan Per A. Brodal, Med.fak., rådgiver Kyrre Vatsend, HF, Studiedekan Annik M. Myhre, MN, Dekan Asbjørn Rødseth, SV, Bente Hagtvet, ISP, Professor Kirsten Hofgaard Lycke, FUP (vara for Handal), Maria Veie Sandvik, Studentparlamentet, Kristian Meisingset, Studentparlamentet, Johannes Wilm, Studentparlamentet, 
Sekretariat: Studiedirektør Monica Bakken, konsulent Finn Ragnar Berger, Seksjon for studieadministrative tjenester, seksjonssjef Torbjørn Grønner, Seksjon for studieadministrative tjenester, seksjonssjef Bente Ringlund, Seksjon for studentinformasjon og opptak, førstekonsulent Kristin Lundtveit, Seksjon for studieadministrative tjenester, førstekonsulent Ester Fremstad, STA, Seksjon for studieadministrative tjenester
Forfall: ass.faglig leder Beatrice Halsaa, SKK og hennes vara, biblioteksdirektør Jan Erik Røed, UB (observatør) og hans vara, og Studiedekan Finn Arnesen, Jus, Professor Gunnar Handal, Fagområdet for universitetspedagogikk,

0	Godkjenning av dagsorden. Protokoll fra forrige møte, se 
           http://www.admin.uio.no/sta/studiekom/ 
Dagsorden ble godkjent.

Presentasjonsrunde 

Orienteringssaker:
•	Pålegg fra Arbeidstilsynet
Studiedirektøren informerte kort om status.  Selve pålegget har kommet, og fristen for tilsynets krav er satt til 1.juni 2006.  Arbeidsgruppen hadde sitt første møte torsdag 8. september.
•	Seminar sensorordningen i regi av utdannings- og forskningsdepartementet, 20. september 2005
Hver institusjon kan få delta med 1 – 2 personer
•	Orientering om strategisk plan og utfordringer på studie- og utdanningsfeltet: 
Prorektor og studiedirektør orienterte kort om strategisk plan og hvordan planer i fagavdeling og fakulteter skal knyttes opp mot denne.  Uttrykt målsetting at saker lokalt og sentralt skal ses mer i sammenheng og at de skal kvalitetsikres bedre.
•	Tiltak for kvalitetssikring av vurdering av studentprestasjoner – karakterfordelingsstatistikk fra LIST
På forrige møte ba studiekomiteen seg forelagt sak om status i arbeidet med innføringen av det nye karaktersystemet i høstens første møte.  Det pågående arbeidet med de nasjonale referansepanelene er ennå ikke sluttført, og Universitetsdirektøren presenterte derfor kun data for UiO for perioden 03-05.  Tallmaterialet sendes også ut elektronisk.
•	Implementering av utdanningsplaner – status ved Universitetet i Oslo: 
Presentasjon av status ved UiO.  Det ble kommentert at studentene ikke ser det store behovet og at brukergrensesnittet må bedres og behovet synliggjøres dersom bruken skal ta seg opp
•	ERASMUSMundus/Joint Degree – internseminar om Joint Degrees ved UiO, november 2005
•	Revidering av akkrediterte sykepleierutdanninger
Det medisinske fakultet kommenterte den prosessen Institutt for sykepleievitenskap og helsefag hadde vært igjennom.  
•	Revisjon av akkrediteringen av de 5-årige masterstudiene og de 3-årige PhD-studiene i farmasi, odontologi og jus
Viktig å ta med seg de erfaringer som Det medisinske fakultet og Institutt for sykepleievitenskap og helsefag har gjort.  Universitetsdirektøren vil ta kontakt med fagmiljøene, og etablere gode rutiner og involvering.
•	Orientering om NIFUs frafallsrapport
Kort gjennomgang av studiedirektør.  For øvrig vises til følgende nettadresse: http://www.nifustep.no/norsk/arbeidsnotater/frafall_fra_universitetet
•	Orientering om opptaket 2005/06
•	Orientering om felles retningslinjer for obligatoriske aktiviteter/faglige krav
Presentasjon av gruppen og dens konklusjoner og forslag.  Universitetsdirektøren ber arbeidsgruppen utdype dette nærmere.  Kommentar fra Jan Fridthjof Bernt om klagerett på denne typen evalueringer (enkeltvedtak) tas med i det videre arbeidet.  Flertallet i studentparlamentet var før sommeren mot obligatorisk oppmøte.  
•	Network for enhancing teaching and learning in research-intensive environment
UiO ble i 2004 invitert til å være med i et nettverk bestående av 13 forskningsuniversiteter på verdensbasis.  Helge Strømsø og Anne-Brit Kolstø representerer UiO og fremla en kortfattet rapport.  En mer fyldig rapport for å se hvordan man kan trekke noe nytte ut av dette nettverket vil bli presentert senere.

Vedtakssaker
1.4-05	Forslag til disposisjon for Årsrapport til styret om studiekvalitet og studiekvalitetsarbeid ved UiO
Ifølge UiOs kvalitetssystem for utdanningsvirksomheten skal styret årlig ha seg forelagt en rapport som gir et helhetlig bilde av studiekvaliteten og studiekvalitetsarbeidet ved institusjonen. Det er utarbeidet forslag til disposisjon som skal fungere som redskap i arbeidet med utarbeidelsen av rapporten.  Studiekomiteen bes vurdere den foreslåtte disposisjonen. 
Vedtak.
Studiekomiteen slutter seg til disposisjon for årsrapport til styret om studiekvalitet og studiekvalitetsarbeid ved UiO med de endringer det var enighet om på møtet.
2.4-05	Forslag til prosedyre for periodisk programevaluering
Som en del av felles rammer for kvalitetssikring av studieprogrammer skal kvalitetssystemet omfatte prosedyre for periodisk programevaluering. Evalueringen skal gjennomføres minimum hvert 4. år.  Forslaget til prosedyre inneholder krav om egenevaluering og ekstern evaluering, forslag til sammensetning av et evalueringspanel, plassering av ansvar for oppnevning av evalueringspanelet, beskrivelse av hensikten med og temaer for evalueringen, samt beskrivelse av saksgang.
Vedtaksforslaget ble endret i samsvar med innkallingen.  
Vedtak:
Studiekomiteen anbefaler universitetsledelsen å slutte seg til det fremlagte forslag til prosedyre for periodisk programevaluering med de endringer det var enighet om i møtet.
3.4.-05	Forslag til justering av felles rammer for kvalitetssikring av studieprogrammer:
Videreføring av studieprogram
Ifølge felles rammer for kvalitetssikring av studieprogrammer i UiOs system for kvalitetssikring av utdanningsvirksomheten gjelder godkjenningen av et studieprogram for en periode på 4 år.  Etter denne godkjenningsperioden må det søkes om videreføring av programmet. Det foreslås at kravet om søknad om videreføring fjernes, og at spørsmål om videreføring vurderes i forbindelse med periodisk programevaluering (jf sak 2.4). 
Vedtaksforslagets punkt 2 ble endret i samsvar med hva som fremkom på møtet.  
Vedtak:
Studiekomiteen anbefaler universitetsledelsen å slutte seg til det fremlagte forslag til justering av felles rammer for kvalitetssikring av studieprogrammer: 1: Kvalitetssystemets felles rammer for kvalitetssikring av studieprogram justeres slik at krav om søknad om videreføring av studieprogram bortfaller.  2. De eksisterende studieprogrammene underkastes en fornyet godkjenning etter et opplegg som studiekomiteen vil komme tilbake til.
4.4-05 Eventuelt 
Det var ingen saker under eventuelt.

Anne Brit Kolstø/sign.
leder	

		Monica Bakken/sign.
		            studiedirektør